Татарстан Республикасы Зәй муниципаль районы

«Югары Пәнәче төп гомуми белем мәктәбе»

муниципаль бюджет гомуми белем учреждениесе

Тема: Җөмлә төрләрен кабатлау.(ФГОС буенча дәрес планы)

Укытучы: Ягафарова Рушания Хаматзакир кызы,

беренче категорияле татар теле һәм әдәбияты укытучысы

13 нче декабрь, 2013 нче ел.

**7 класс өчен татар теленнән технологик карта**

|  |  |
| --- | --- |
| **Тема** | Җөмлә төрләрен кабатлау |
| **Теманың максаты** | 1.Белем бирү: җөмлә төрләре буенча алган белемнәрне һәм җөмләләр белән эшләү күнекмәләрен ныгыту.2. Фикерләү сәләтен үстерү: укучыларның сөйләм телләрен, иҗади фикер йөртү сәләтләрен, танып-белү активлыгын һәм мөстәкыйльлекне , бәйләнешле сөйләм телләрен үстерү.3. Тәрбияви: туган телгә мәхәббәт, бер - берсенә ихтирамлылык, игътибарлылык тәрбияләү. |
| **Планлаштырылган нәтиҗә** | Предмет күнекмәләре | Универсал уку эшчәнлеге |
|  |  | Шәхси: Иҗади эшчәнлеккә омтылыш булдыруРегулятив: Дәрестә өйрәнелгән материалның фәнне өйрәнүдәге, тормыштагы әһәмиятен ачыклау.Танып – белү: Хыялланырга, матурлыкны күрә, аңлый белү Коммуникатив: класс белән эшләгәндә классташлар фикерен исәпкә алып эш итү, күршең белән хезмәттәшлек итү. |
| **Төп төшенчәләр** |  |  |
| **Предметара бәйләнешләр** | Әдәбият |  |
| **Ресурслар****-төп****-өстәмә****Җиһазлау:** |  Дәреслек: Г.М.Сафиуллина, С.М.Ибраһимов татар теле , 41-43 битләр; Эш дәфтәре ;  Интерактив такта, проектор, ноутбук, презентация ,таратма материаллар (карточкалар, тестлар,схемалар, портрет) |
| **Төркемнәрне оештыру** | Төркемнәрдә, индивидуаль һәм парлы эш. |
|  |
| **Оештыру технологиясе** | **Һәр этапның өйрәтү һәм үстерү биремнәре** | **Һәр этапның диагностик биремнәре.** |
| **I этап.** **Оештыру моменты.****Максат –** төркемнәрнең дәрескә хәзерлеген күзәтү, барлау; белем алырга әзерлек алып бару. | **I этап. Оештыру.**1.Дәрескә әзерләнү. Нинди максат белән килдегез?Хәерле көн, укучыларХәерле көн барчагызгаТелимен чын йөрәктәнБашлыйк дуслар дәреснеШундый изге нияттән.*Эпиграф: “Бай булмасаң – бай булма, тик белемгә сай булма.”*Бүген сезне белән җөмлә төрләрен кабатларбыз, белем дәрәҗәсен ачыкларбыз. Белемле икәнегезне күрсәтерсез дип ышанам. | Саф ана телебездә укырга , язарга, сөйләргә өйрәнергә дип килдек. |
| **II этап Актуальләштерү.** **Максат** – белем алуга карашларын ачыклау, алдагы дәрестә алган белемнәрен тикшерү. | **II этап.** Укучылар әзерләп килгән сорауларын бирәләр. Җөмләләрне укыйлар. | **II этап.** Соруларга дөрес җаваплар.(Шәхси универсал уку эшчәнлеге) |
| **III этап.****Ныгыту өстендә эш.****Максат** - җөмлә төрләре буенча алган белемнәрне һәм җөмләләр белән эшләү күнекмәләрен ныгыту.  | **IV этап.** 1.”Хатаны тап” уены (Танып белү универсал уку эшчәнлеге)2.Дәреслектәге 63 нче күнегүне дәфтәрләрдә эшләү, җөмләләргә тасвирлама бирү. *Сүзлек өстендә эш**Кандала үләне – нык тармакланып үсүчән, ак яки сары чәчәк ата торган начар исле үсемлек. (донник)**Чабыр төнәтмәсе – тумар баш үләненнән кайнаткан төнәтмә. (чабрец)**Рәшә – игеннәр өлгергән чорда басу өстендә тирбәлүче җылы һава дулкыны.*(Коммуникатив универсал уку эшчәнлеге) | **IV этап.** 1. Диагностик бирем: 3 кагыйдәнең билгеләмәсен әйтү, шуның берсе хаталы, укучы хатаны табарга тиеш (Шәхси универсал уку эшчәнлеге)
2. Диагностик бирем: Дәфтәргә җөмләләрне язабыз, җәяләрне ачабыз. Төрләрен билгелибез.(Шәхси универсал уку эшчәнлеге)
 |
| **IV этап.**  **Алган белемнәрне гомумиләштерү.****Максат** – алган белемнәрне гомумиләштерүһәм уку күнекмәләрен, бәйләнешле сөйләм телен үстерү. | **IV этап.** 1. Мөстәкыйль эш. Бирелгән схемалардан җөмләләр төзергә. 1. *Гади, ике составлы, раслау, җәенке, хикәя җөмлә.*
2. *Гади, ике составлы, инкяр, җәенке, сорау җөмлә.*
3. *Гади, бер составлы, раслау, җәенке, тойгылы җөмлә.*

(Шәхси универсал уку эшчәнлеге) | **IV этап.** 1. Диагностик бирем: Схемаларга туры китереп, җөмләләрне уйлап дәфтәргә язарга. (Танып белү универсал уку эшчәнлеге) |
| **V этап. Контроль.** **Максат –**укучыларның игътибарлылыгын, хаталарны тикшерү һәм төзәтү. | **V этап.** 1. Тест чишү.

*Җөмлә төрләре буенча тест**1. Билгеләмәгә туры килгән җөмләне табыгыз.*  *Кырмыскалар, иртә таңнан торып,* *Бит, кул юган, эчкән, ашаган. (Ә. Ерикәй)**1) Хикәя, раслау, ике составлы, җыйнак җөмлә.**2) Хикәя, инкяр, бер составлы, җәенке җөмлә.**3) Хикәя, инкяр, ике составлы, җыйнак җөмлә.**4) Хикәя, раслау, ике составлы, җәенке җөмлә.**2. Җөмләнең төрен билгеләгез.**Ерак түгел моңаеп**Утыра ромашка кызы. (М. Җәлил)**1) гади**2) кушма* *3. Җөмләнең төрен билгеләгез.**Боз әле калын түгел. (М. Әмир)**1) раслау**2) инкяр**4. Җыйнак җөмләне табыгыз.* *1) Монда да без бөек Тукайга бурычлы. (Г.Бәширов)* *2) Бүгенге эшне иртәгә калдырмыйлар. (М.)* *3) Болар — кызыллар иде, матурлар иде. (Г.Ибраһимов)* *4) Ислам кинәт торды да, дәшми-тынмый китеп барды. (М.Хәбибуллин)**5. Оештыручы үзәкнең санына карап, җөмләләр нинди төрләргә бүленәләр?**1) раслау һәм инкяр.**2) бер составлы һәм ике составлы**3) гади һәм кушма**4) җәенке һәм җыйнак**6. Җөмлә нинди мөнәсәбәт нигезендә барлыкка килә?**1) хәбәрлекле**2) төгәлләүле**3) аныклаулы**7. Әйтү максаты буенча җөмләләр нинди төрләргә бүленәләр?**1) хикәя, сорау, боеру**2) бер составлы, ике составлы**3) раслау, инкяр**4) гади, кушма**8. Җөмләнең төрен билгеләгез.**Сигезенче класс шауларга тотынды. (М. М.)**1) җыйнак**2) җәенке**9. Җөмләнең төрен билгеләгез.**Телләр белгән — илләр белгән. (Мәкаль)**1) раслау**2) инкяр**10. Инкяр җөмләне табыгыз.**1) Безгә китәргә кирәк.**2) Көн салкын.**3) Хәерле иртә, күтәрелеп килүче кояш. (Г. Рәхим)**4) Бу турыда әнигә әйтте юк. (М. әмир)**11. Раслау җөмләне табыгыз.**1) Безнең өчен бу сорау — сорау түгел. (М. Мәһдиев)**2) Су тирәнәя төште. (М. Әмир)**3) Ат карышмады. (М. Әмир)**4) Әбине һич онытасым юк. (Ф. Хөсни)*(Регулятив универсал уку эшчәнлеге)1. Иҗади диктант.*Менә акрынлап кыш та килеп җитте. Суыклар башланды, чуер ташлар өстеннән шаулап аккан инешне тәпиләп кенә кичеп йөрдек. Тора - бара кичеп узу мөмкин булмый башлады, боздай салкын су аякларны уттай көйдереп ала иде. Бигрәк тә кечкенәләргә бик авыр , аларның хәтта күзләренә мөлдерәп яшьләр килә иде. Ахырда Дүшән үзе аларны, кайсын аркасына атландырып, кайберсен култык астына кыстырып, елга аша ташый башлады*.(Чыңгыз Айтматов) (Шәхси универсал уку эшчәнлеге)
 | **V этап.** 1. Тестларны дөрес чишү

2.Диагностик бирем: Җәенке җөмләләрне җыйнак җөмләләргә әйләндерергә, кушымчаларны үзгәртергә мөмкин. - Нинди әсәрдән алынган? - Нәрсә турында бара?(Шәхси универсал уку эшчәнлеге) |
| **VI этап. Рефлексия.**  | **VI этап.** Җөмлә төрләре буенча презентация карау | **VI этап.**  |
| **VII этап. Йомгаклау.** | **VII этап.** 1.Өй эше. 1 вариантларга - әдәбият дәреслегеннән бер составлы җөмләләрне генә язарга, 2 вариантларга ике составлы җөмләләрне язарга.2. Укучыларның дәрестәге эшчәнлеген бәяләү. |